cyanic-selkie/wikianc huggingface dataset:
Detgas e praulas da Tujetsch
Reglas da purs
Better ad jarva la primavera da digren, arar da carschen. Metter truffels da digren. Schar ora ils vadials sin pastira da stadera. Ed ir a mises pli bugen da stadera, ch’ei mondien grad. Mazzar ils pors l'enzenna d'il bov ni dil liun. Tiella fumitgasa mazz'ins buca bugen ils tiers. Tagliar giu ils cavels alla buobanaglia da glina nera, ch'ils cavels vegnien ners. Cular pieun da digren, ch'el mondi buca surora el parlet. Tiels peschs vegn la carn eventual bletscha, tiella fumitgasa marscha.
Strias
In di ch’ei era fiasta gronda a Sedrun, pertgirava in buob las vaccas sin Vons. Duront ch’ei fageva messa giu la val, ein duas bialas mattauns en resti da fiasta, vegnidas tiel buob. Il buob ha schon enconuschiu ellas. Las mattauns han risdau legramain e sturnegiau cul buob. El ha dumandau ellas, pertgei ch’ellas seigien buc idas a messa. Ellas han detg, quei astgi el buca saver ed el dueigi dir a negin carstgaun, ch'el hagi viu ellas cheu, schiglioc fetschien ellas el schi manedels, che las gaglinas sappien magliar si el. Quei paster ei ius plitard giul Schuob. Suenter plirs onns eis el turnaus a casa. El ha dumandau, sche quellas mattauns vivien aunc. Ina vivi aunc, ed ina seigi morta, han ei detg. Quei e stau avon circa tschien onns. Quei buob veva num Celestin. Miu bab ha enconuschiu el bein.
Umens ferms
In um ferm era il Gion Tschamun, il Gion ferm da Rueras. Inagada levan els far la punt sul Rein giu Mila. Ei duvravan siat, otg tochen diesch umens par trer via las travs. Cun els era il Tschamun. El ha catschau il zappin en ina trav, ha tratg via sil plaz ella persuls, e lu ha el detg als auters: «Cura che tuts vulan gidar in tec - cura che mintgin rabetscha ina trav sil plaz, ei la punt gleiti fatga! » ed ha mess siu zappin si dies ed ei ius a casa.
In pur da Rueras
e ius giul lag a trer lenna cun siu bov. El veva da cargar ina buora, mo quella era schelada en la neiv ed en la glatscha, ch’ei era nunpusseivel ad el da far liber ella, ed el ha stuiu vegnir a casa senza la buora. Cheu vesa el a vegnend gl'um ferm, il Gion, ed el ha dumandau: «Gion, vul ti buca gidar mei a cargar quella buora?» «Bein, bein, sco jeu pos, vi jeu schon gidar.» Ed el ha catschau en la sigir en la buora tochen moni, ed avon ch'il pur seigi pinaus da gidar, veva il Gion schon alzau la buora sin la sliusa cun glatscha a tut.
Strufientschas da Medel
In da Medel era staus malsauns il settember sin murir. Denton eis ei vegnius meglier. Gl'october ei siu cumpar vegnius grev malsauns. E gl'emprem va a visitar il malsaun e damonda, co ei mondi. «O, cun mei va ei mal, jeu stoi murir.» Gl'emprem di sin quei: «O, ti has bi murir. Ti ch’has scudiu, ti eis staus ad uaul, has fatg tut. Uss has ti peda da murir. Aber jeu, che vevel fatg nuot!»
In da Medel vul far pals da clauder. El entscheiva giudem il pegn a taglia giu la roma tochen sisum. Lu tratga el: «Da vegnir engiu, savess ju far empaglia miu resti.» Parquei setila el o bluts a metta il resti giun plaun. Strusch entschiet a seruschnar dil pegn sromau giu, ch'el seleischna dil pegn giu toccadem. En dies mir'el ensi encunter il pegn, ch'era tut plein saung, e cloma: «Ti has aunc giu pli avunda che jeu!»
In da Medel vev'in' ura da Schwarzwald, ch'era rutta. El mava cul perpendechel tiegl urè o Mustér ed ha mussau ad el la caussa. Aber gl'urè leva l'entira ura per pinar. Mo il da Medel ha detg: «L'ura va schon, mo quel cheu va buc.
Inagada ei in da Medel ius a Mustér. Leu ha el fatg dar in bigliet tochen giu Sumvitg. El tren ha in camerat dumandau: «Nua vas ti?» L'auter di: «Jeu mon giu Sumvitg» Cu el ha mirau sil bigliet, ha el viu, ch’ei fuva si Turitg. Lu di el si per siu camerat: «Patratga, quella gada han quels dalla viafier pigliau la barba! Jeu hai cheu in bigliet tochen giu Turitg, aber ira mon jeu mo giu Sumvitg.»
La panaglia sin la lavina
A Rueras fagevan ei tscheiver e legher e lu grevan ei : «Péra mondi preit e paglia! Mo ch’ei resti la panaglia!» Lu ei vegniu giu la lavina giu dalla Pulanera ed ha mess sut la gronda part dil vitg e la panaglia era giu Mila sin la lavina. Quei ei stau la pagaglia per las beffas. Quei ei stau gl'onn 1749. Il farrer da Saedrun mava enta Rueras tier quella disgrazia ad ei vegnius en la lavina a Zarcuns. Ei schevan, che las strias da Caschlè hagien fatg vegni quella lavina, perquei ch’il farrer vevi benediu la platta da barlot.
Il gat ner
Inagada mava in giuven da Camischolas per ir a mattauns naven da Camischolas on Gionda e per la medema via mav'era in giat ner e greva: «Da vegnir anavos mon jeu plaunsiu! Da vegnir anavos mon jeu plaunsiu!» El ha detg quei traso tochen ch’el ei staus on Gionda. E lu cu el ei staus o leu, ei il giat svanius. Quei giat era striegn en la figura d'in giat sco quella dunna da Glion, che mav'en la figura d'in cavagl.
Engulau magnuccas
In signun ei ius cun siat, otg magnuccas, ch’el veva engulau duront la stad, a casa. Suenter la mort eis el vegnius sin tetg-tegia ed ha griu. Il signun en tegia ha buca saviu tgei far. Il davos ha el dumandau quel sin tetg, tgei ch’el vegli. E sinquei ha quel detg: El hagi engulau siat magnuccas. Ils parents dueien pagar il donn. Quels han fatg quei e suenter ei il signun buca vegnius pli sin tetg-tegia.
Striegn
Ils tiers vesan il barlot e teman, mo di san ei nuot. Nus pervesevan en nuegl las vaccas; mo ina tumeva, ella sestrunglava culla cadeina. Quei tier ha viu il barlot e suenter hai jeu bess aua benedida, e lu ei la vacca stada ruasseivla.
Inagada da bi di suenter miezdi sun jeu vegnida da Surrein giun Cavorgia cun in bov, che treva la schliusa, a lu spegl uaul da Giepa ei il bov sespuentaus ed ei ius sur mei ora cun schlius'e tut. Jeu sun dada giu silla fatscha, mo fatg ha ei nuot. Quei ei stau ina miracla. Quei ei schon stau striegn, senz'auter. Quei e schabegiau cun mei.
Il davos castellan
era nauschs cul pievel. El leva prender ina matta da Selva a Putnengia. La via vedra era in miserabel trutg pli engiu sut il stradun. Leu mava il castellan culla spusa ed il bab dalla spusa suenter. Cu els ein stai en spella buola Bullatscha, ha il bab dau al castellan cul fest, che quel ei ruclaus giu en la Bullatscha, el Rein, ed il bab e ius culla feglia a casa enta Selva.
Si Caschlè
eran dus pasters. Il pign ei in di ius silla platta dil barlot ed ha fatg beffas cul barlot, il paster grond ha admoniu da buca far tuppadads cul barlot. Il pign ha detg: «Tgei va quei sidengiu a mei?» La notg ha ei tunau e camegiau, ed ils pasters tumevan, ch’ils schetgs mondien en malsegir. Ei era ina stgiraglia entuorn, entuorn! Ils pasters udevan adina a vegnend tiers, udevan ina canera, sco schei mass speras ora in'entira caschèda tiers, mo vesevan nuot; ei era stgir, stgir! e tonaton schischevan ils tiers el stavel. Quei era il castitg pil paster pign. Il barlot ha cudizzau el. E la damaun era ei stupenta bialaura, ed ils tiers eran ruasseivels.
Strias
Jeu sun ius ina dumengia si Culmatsch. Lu hai jeu entupau treis mattauns. Mo quellas han scumandau a mei da di ora, tgi ch’ellas seigien, schiglioc vegn juu manizzaus empaglia, schi manedels, ch’ils tgapers sappien magliar si mei.
Zagrenders
A Selva ei ina zagrendra ida en ina casa ed ha dumandau la mumma da casa in cavegl da sia buoba. La mumma ha dau in; e suenter in temps, cu ils zagrenders eran naven da Selva, ha la buoba stuiu ir suenter quels. O Sedrun ha ella pudiu suenter. Ils da Sedrun han vuliu far star anavos la buoba, mo ils zagrenders han detg: “Nus duvrein nuota la buoba, nus essan gliued avunda. Ella vegn suenter senza che nus lein.” Lu ein quels da Sedrun i dallas Cavorgias ora e stai o Mustér avon ch’ils zagrenders. Lu ein ei i sin claustra a far vegnir giu gl'avat. Lez ei vegnius giu e dau ina benedicziun alla buoba, ed aschia han ins pudiu retener ella. La buoba ha detg, ch’ella seigi buca ida voluntariamain, ella stuevi ira. Ella seigi vegnida tratga cun stermentusa forza e savevi buca star ni risdar pli. Ina zagrendra ei era ida en ina casa giu Surrein. En quella casa er'ei ina biala buoba. La zagrendra ha dumandau la mumma in cavegl da quella buoba. La mumma ha buca dubitau bien ed ei ida si surcombras. Leu vevan ei pendiu si la cua dad ina vacca, per in spuentamustgas ni per regurdientscha dad ina vacca. La mumma ha tratg or'ina zaicla e dau quella dalla cua alla zagrendra. Quella ha priu la zaicla ed ei ida. Ell'era in pulit mument naven, che la cua si surcombras ha entschiet a semuentar e mava per las surcombras entuorn a fuss ida tra las preits, sche la mumma vess buca aviert ina finiastra. E lu seigi la cua ida via da Sontg Antoni giu ed hagi suatiu ils zagrenders o sut Bugnei. Sut la caplutta veglia da Sontg Antoni giu Surrein ei in plaz, nua ch’ei resta buca si neiv igl unviern. Leu ha ina banda da zagrenders satrau ina veglia zagrendra viva. Ils da Surrein schevan: «Glieud viva setiaran ins buca. Quella lein nus salvar, quell'ei aunc vescla. »Mo ils zagrenders han detg: «Na, na, cun otgont'onns sei finiu! Ella sto dar giu.» Lu han ei satrau la veglia viva. Quei liug enconusch'ins aunc oz. Gl'unviern dat ei ina fessa en la neiv, ch'ins vesa il terren.
La baselgia da Sedrun
Gl'emprem levan ei baghegiar la baselgia da Sedrun sin Cadruvi sut la via nova. Ei trevan la crappa sin Cadruvi, mo la damaun era la crappa giu sin quei prau, nua la baselgia stat oz. Ins ei secussegliai sin vischnaunca da baghagiar ella giu leu, nua ch'ella stat oz. La crappa pil clutger e crappa tagliada da natira, quella deva ei en Burganez. Per quella crappa seigien ei i en e purtau ora las dumengias suenter viaspras, tut la gliued, umens a femnas ed affons. Mintgin purtavi, sco el pudevi; ils affons prendevan in pign, e quei vegnev'ora in detg magliac crappa.
La baselgia spel Run
Cu ins ha baghegiau si il clutger, levan ei metter ina crusch-fier sisum, ed in um ei ius si culla crusch sil spitg dil clutger. Allura, cu el ha vuliu metter en la crusch, ha el viu treis ruosnas, e lu ha el griu giu alla glieud, ch'eran giu sil plaz, ch’ei seigi treis ruosnas; en tgeinina el dueigi metter en la crusch? Quels giusut vevan schon saviu, ch'el hagi il schvindel, ed el vesevi treis ruosnas - ei eri mo ina - ed hagien griu si: «En quell'enamiez!» ed el ha manegiau, che la ruosna enamiez seigi la vera, ed ei seigi gartegiau. El ha mess en la crusch ed ei daus giu e staus morts.
L'ura ei cheu
Duas zerclunzas eran vid il zerclar giun Dulezi sut la scola da Sedrun. Quellas han udiu ina vusch digl uaul, che greva: “L'ura ei co, mo gl'um ei buca cheu!” Lu ein dus umens vegni dil Run giu encunter gl'uaul Surrein ed han resgiau entuorn in pegn. Lu ei il pegn sederschius, ed in da quels umens ei vegnius sut il pegn en e staus morts. Quei era la mort, che greva.
Ir en sien
Inagada er’ ei in um da Sedrun, ch'era ius ad uaul giun Cavorgia. Cu el ei vegnius a casa la sera sper ina gronda preit-crap vi, ha el schau dar la sigir sur la preit-crap giu ed ei era aschi spuretg, ch’ei era nunpusseivel dad ira giu per ella. Ei er'ina fetg buna sigir. El steva vieti mal. Lu eis el ius a casa. La notg ha el semiau dalla sigir, ed el ei levaus en sien ed ei ius per la sigir. E cu el ei staus puspei avon casa, eis el sedestadaus e veva la sigir enta maun. En sien sa quei schabegiar. Quei fan las olmas.
Scazis zuppai
Naven da Surrein vesevan ins la sera denter stgir a clar sin in prau in tac ner, in um, che pertgirava leu siu scazi. Suenter han ins arau quei prau la primavera. Allura, tuttenina levan las mugias buca ira pli, ed il pur ha smuldiu sillas mugias e sgiavlau, e lu ha el udiu a bargend enzatgi ed in sballunar daners, e las mugias ein lu idas e tratg orasi ina manetscha dad in priel. Sch’il pur vess enstagl sgiavlar detg: «Mei el num da Diu!» vess el giu in priel plein daners a spindrau in'olma.
Ina resgia d’aur
Ins ha detg, ch'orasi gl'uaul Niregl, sin la pastira, seigi ina resgia dad aur, cha las gaglinas savessen sgarsar surora. Mo ins anfla buca ella, pertgei la pastira seigi aschi gronda.
L’appariziun sper Mira
In pur da Camischolas ei ius ina damaun marvegl avon ch’ei tucchi da stizzar per siu risdiv sin in prau. Lu ha el viu oragiu dador Camischolas sin in prau ina famiglia che sulveva. El ha enconuschiu la famiglia, mo mai detg ora, tgi ch’ei eri. Quels vessen fatg, che las gaglinas vessen magliau si el.
Ruchegiau tiarms
Sut Bugnei mava ei pli da ditg enasi ina via da funs. La glieud, che mavan da quella via encunter Bugnei, nua che la via nova vegn en da Mustér, udevan ualti savennes ina vusch, che scheva: «Petg, petg!» e lu han ins detg quei al prer, e quel ha cussegliau da metter leu in petg, cu ei audien la vusch. Allura han ei fatg quei e mess in petg, ch’ins drova per tut las lavurs da primavera e gl'atun da cavar truffels. Allura han ins viu, co il petg ha entschiet a cavar ed ha cavau ora in tierm e mess quel en in auter liug - da bi clar di - e suenter ei il petg staus ruassaivels leu sil prau, ed ins ha puspei saviu prender el. El veva fatg sia lavur. Suenter han ins udiu nuot pli. L'olma ei stada liberada.
Montreux
250px|left|thumb|Montreux ed il [[Lai da Genevra.]] Montreux è ina vischnanca politica ed ina citad svizra en il chantun Vad en il district Riviera-Pays-d'Enhaut.
Narcís Monturiol
thumb|250px|Narcís Monturiol Narcís Miquel Joseph Monturiol i Estarriol (* 28 da settember 1819 a Figueres, Alt Empordà; † 6 da settember 1885 a Sant Martí de Provençals, Barcelona) è stà in inschigner, intellectual, stampadur, editur, pictur ed inventader catalan. L’onn 1858 ha el inventà il prim sutmarin, l'Ictíneo.
La Brillaz
La Brillaz è ina vischnanca svizra en il chantun Friburg en il district Sarina.
Karl Barth
Karl Barth (* 10 da meg 1886 a Basilea; † 10 da december 1968 a listess lö) d'eira ün teolog refurmo e vela scu ün patrun da baselgia dal 20evel tschientiner.
Vita professiunela
Dal 1911 fin a 1921 d'eira Barth in uffici scu ravarenda da la plaiv refurmeda a Safenwil i'l chantun Argovia. Zieva ch'el vaiva publicho il commentari a la charta als Romauns gniva'l clomo sülla professura d'onur a Göttingen in Germania da Nord. 1925 ho'l accepto üna clameda vers Münster in Vestfalia. Lo restaiva'l fin 1930 cur ch'el ho müdo a Bonn sün üna plazza scu ün professer ordinari.
Dal 1935 stuvaiva Barth returner a Basilea. El vaiva refüso da discuorrer il saramaint dals ufficiants sün Adolf Hitler (el pretendaiva da fer que be cul agiunt per taunt ch'eau se scu cristiaun evangelic ...). Medemmamaing vaiva Barth criticho il taschair da la baselgia in fatscha al principi da la persecuziun dals Güdevs.
A la faculted teologica da Basilea daiva Barth instrucziun academica fin a 1962, perfin auncha zieva l'ir in pensiun minchataunt fin cuort avaunt sia mort.
Sorens
Sorens è ina citad svizra en il chantun Friburg è ina district Gruyère.
Karl Barth
Vita privata
Düraunt 35 ans mantgnaiva Barth üna relaziun da triangul ambiziusa cun sia duonna Nelly naschida Hoffmann, cun la quela el vaiva tschinch iffaunts, d'üna vart e da sia ameda Charlotte von Kirschbaum da l'otra vart. Von Kirschbaum lavuraiva scu sia assistenta scientifica.
Ouvras
L'ouvra prinicipela da Karl Barth es sainza dubi la Kirchliche Dogmatik (= dogmatica ecclesiastica) chi cumparaiva traunter 1932 e 1968 cumpigliand 30 toms e chi restaiva na accumplida. Pervi da sia grossezza voluminusa e da la culur da la liadüra vain'la eir nomneda Moby Dick memorisand la balena alva legendara.
François Fournier-Sarlovèze
François Fournier-Sarlovèze (frz * 1772 ad Sarlat † 1827 a Paris), è stà in general.
Eroport da Ca Mau
250px|thumb|right|Eroport da Ca Mau L'Eroport da Ca Mau (IATA: CAH, ICAO: VVCM) è l'eroport da la citad vietnamaisa da Ca Mau en la provinza da Ca Mau da la regiun Mekong delta, Vietnam. L'eroport sa chatta 2 km distant dal center da la citad. Las lavurs da construcziun èn vegnidas cumenzadas l'onn 2002 ed èn vegnidas terminadas en il mars 2004. L'emprim eroplan da Honoi è atterrà qua ils 18 da matg 2005. La lunghezza da la pista da partenza ed atterrament munta a 1'500 m e la largezza munta a 30 m.
Renania-Palatinat
thumb|200px| thumb|200px|Vopna dal Renania-Palatinat thumb|200px|Renania-Palatinat Renania-Palatinat (tudestg: Rheinland-Pfalz) è in pajais federativ da la Germania. Sia chapitala è Magonza (Mainz).
Geografia
La surfatscha dal pajais cuvrescha 19.853,36 km².
Lacrimosa
Las Lacrimosa è ina gruppa svizra da rock che vegn ord il Schlieren.
Athen
thumb|Athen
Athen è la chapitala da la Grezia. L'onn 2011 dumbrava la citad 3'090'508 abitants.
Gion Antoni Bühler
thumb|150px|right|Gion Antoni Bühler
Gion Antoni Bühler (* 10 d'october 1825 a Domat; † 24 da december 1897 a Domat) è stà in scolast grischun ch'è s'engaschà per la lingua e la cultura rumantscha.
En il 19avel tschientaner ha Bühler empruvà da stgaffir ina lingua rumantscha unifitgada cun ses Romontsch fusionau.
Irredentissem (sursilvan)
Il plaid irredentissem deriva dil talian terre irredente (rum. territoris buc liberai) ed ei in num per ina ideologia, che ha cuzzau dapi igl onn 1877 tochen 1945, che vuleva fusiunar tut las regiuns da lungatgs talians, aschia chei dat lu in singul stadi.
Cama
Cama è ina vischnanca svizra en il en il district Moesa.
Irredentissem (sursilvan)
Da quei temps tertgavan ils Talians ch'il romontsch seigi mo in dialect dil talian. Quei ha denton buca funcziunau, schiglioc sudessan nus Romontschs ussa tier l'Italia.
Eroport da Da Nang
250px|thumb|right|Eroport da Da Nang L'Eroport da Da Nang (IATA: DAD, ICAO: VVDN) è l'eroport da la citad vietnamaisa da Da Nang da la regiun Nam Trung Bo, Vietnam. L'eroport sa chatta 2 km distant dal center da la citad. La lunghezza da la pista da partenza ed atterrament munta a 3'000 m e la largezza munta a 45 m.
Schlieren
thumb|right|250px|Schlieren Schlieren è ina vischnanca politica svizra en il chantun Turitg.
Antoni Maria Alcover
thumb|250px|Antoni Maria Alcover
Antoni Maria Alcover i Sureda (* 2 da fevrer 1862 a Santa Cirga, Manacor; † 8 da schaner 1932 a Palma) è stà in scriptur, folclorist e linguist balear. El ha fatg lavur considerabla per la lingua catalana, tranter auter l'elavuraziun dal Diccionari català-valencià-balear. Sia contribuziun è stada essenziala per la dialectologia catalana. Alcover ha fundà, l'onn 1901, la prima publicaziun filologica catalana, il Bolletí del Diccionari de la Llengua Catalana.
Il saltar dils morts
Tgi?
Il raquintader Ella praula interna: La princessa che less atgnamein mo il bien per ils auters Il retg, il bab dalla princessa che less prender naven ad ella la gegia e sia vusch per ch'el sappi reger vinavon Il signur dalla cassacca verda che cusseglia il retg Il survient dil retg che meina neutier e naven las visetas dil retg Ils subdits che vegnan neutier sch'els audan la musica dalla princessa Il paster che vess dad esser la tiarza e loiala pesuna el patg dil retg e dil signur. El savess spindrar la princessa dil ruaus perpeten.
Cura?
Il temps ei buc enconuschents. Il gi cura ch'igl raquintader legia la historia interna sa esser staus ier, denton era gia avon biars onns. Ei era denton in bi gi. Il temps raquintau cuoza bia pli gitg ch'il temps da raquintaziun.
Co?
Igl autur ha scret ina historia, en quella historia dat ei aunc ina historia interna dalla princessa bandischada. Quella raquenta igl autur ni ina persuna nunenconuschenta. La perspectiva da raquintaziun ei heterodiegetica. Derungs scriva tut fetg detagliau ed aschia era real.
Lungatg?
Il lungatg ei buc grevs da capir. Denteren ha ei plaids pli vegls sco „de" enstagl „da", schiglioc ei la grammatica sco quella dad oz. Mintgaton scriva igl autur „da mi" e buc „a mi". Discuors direct exista, il bia denter il retg e sia feglia ni il retg ed il signur.
Tgei dat en egl?
En egl dat ch'il raquintader raquenta da quei vischi sil lag, mo curios ei che negin ha viu el tochen uss. E quei era sch'el senoda adina puspei vi tochen tier la riva. E perquei ei la princessa aunc adina giudem il lag. Forsa ei quei in muossavia che less mussar che negin fa stem dils auters ni da quei che schabegia el contuorn.
Tgei?
Ei era ina gada ina columba alva. Per proteger e mussar la bellezia dalla columba, han ils possessurs mess ella en in caset tut special, in caset dad aur. Tuts vegnevan neutier per mirar la columba, ni siu caset. In um damonda, daco ch'ei laschien buc liber la columba, lu savessi ella purtar bia pli lunsch la pasch. Lu rispundan enzaconts ch'ella vegnessi lu tschuffa e fussi sco tut tschellas, ed il caset stessi lu era vits. In gi ei la columba sgulada ord il caset, in um emprova da pigliar ella, mo ella sgola adina in toc pli lunsch naven. Ella vegn adina pli segira dil sgular, e las colurs da sias plemas semidan pli e pli fetg, tochen ch'ins sa buc pli differenziar la columba alva dallas autras. Era il caset ei vegnius in caset sco ils auters. Tenor il tat dat ei aunc in'autra versiun da quella historia. En lezza seigi il caset vegnius restauraus e mess el museum.
Tgi?
Il raquintader Il tat che vess in'autra versiun da quella historia Ils visitaders dalla columba che vegnan da lunsch mo per mirar la bellezia dalla columba alva ed il caset dad aur In um da pauca impurtonza che less puspei pigliar la columba ch’ei sgulaga naven La columba
Tgi cun tgi?
Il raquintader raquenta la historia dalla columba, tenor il tat dat ei aunc in'autra versiun. Ils visitaders vegnan per mirar la columba alva. E quei um emprova da pigliar la columba cu ella ei sgulada naven. Ei dat buc bia relaziuns denter las persunas. Mintgina gioga per sesez. Mo els lessen tuts buc schar liber la columba, per ch'els hagien zatgei special.
Nua?
Il liug concret ei buc descrets. Igl ei denton zanua en ina casa ed ella vischinonza ei in clavau.
Cura?
Il temps ei era buc definius. La historia ha denton liug in gi.
Co?
Igl ei ina raquintaziun el vargau. Il raquintader sauda buc tier la raquintaziun. La columba alva ei ina metafra, ella stat per in carstgaun che sa lubir a sesez ualti bia.
Tgei dat en egl?
En egl dat ch'igl autur scriva denter las lingias ed ins capescha cun quei buc propi il senn da quella historia. La columba ei alva, biala e fetg speciala, mo sch'ils possessurs schessen sgular naven ella, fuss ella en cuort temps buc pli da differenziar dallas autras. Tiels carstgauns ei quei era aschia, quels che han bia daners, san realisar pli bia e crodan cun quei era si, mo sch'els vessen buc pli tut quels daners, fussen els forsa sco ils auters carstgauns.
Analisa pli detagliada: Lungatg?
Igl autur ha scret quei capetel cun plaids sempels ed enconuschents, la historia ei perquei buc fetg greva da capir, mo ins sa buc propi tgei ch’il senn da quella historia ei. Las construcziuns ein buc specialas. Tier la grammatica dad ei buc bia differenzas da quella dad oz, in exempel ei ch'el scriva „de" e buc „da", ni „da mi" enstagl „a mi". Ei dat buc bia dialogs, il bia raquenta il raquintader che sa medemamein era esser igl autur. Cunquei dat ei era buc bia discuors direct ni indirect. Il lungatg ch'igl autur ha duvrau ei buc fetg elegants, el ei sco il lungatg da mintgagi.
MesPledaris
mesPledaris è in project da pledari online per tschertgar pleds rumantschs. Sco translaziun stattan a disposiziun las linguas tudestg, talian, franzos ed englais. Uschia po mintgin s'informar en ils quater lungatgs principals da la Svizra. mesPledaris funcziuna dentant er en l'autra direcziun. Ins po tschertgar pleds rumantschs (RG ed idioms) or dal tudestg, talian, franzos ed englais. En pauc temp vegn er a star a disposiziun in vocabulari rumantsch - russ - rumantsch en mesPledaris. Il pledari vegn elavurà da Mike Evans.
Il saltar dils morts
Tgei?
In niev signur ei vegnius a habitar egl asil da vegls. Quei ha fatg spert la curella. Tuts sedamondan tgi ch'el savessi esser ed emprovan da survegnir novas davart sia persuna. Da tscheina san els aunc adina buc bia, mo ch'el hagi ina brava cavalera alva. Il niev sesa giu alla meisa cun dus consorts ed in vegl scolast. Ed immediat damondan quels, co ch'el sesenti egl asil, ed ina discussiun entscheiva. Il scolast sepresenta al niev cussadent, mo lez gi ch'el hagi buc in num. El mondi dad in asil a l'auter, el seigi denton memia vegls per viver cun tschels e memia giuvens per murir, mo el sa buc con vegls ch'el ei. Ils ses laudien adina igl asil da glieud veglia, per ch'el stetti gie leu. Igl ei tuttina in bien sentiment da saver ir egl asil e da saver ch'ils parents mirien da quei ch'ei stau anavos. Il mariu vid meisa manegia ch'ins stoppi schar ils problems als giuvens ed aunc guder ils davos gis. Il scolast damonda danunder ch'il niev vegni insumma, il niev rispunda ch'el vegni da „Negliu e da Pertut". Quei ei denton mai vegniu anflau sin ina carta. E cu ins hagi anflau „Negliu e Pertut" seigi quei gia puspei zanua auter. Il niev raquenta d`in pur reh che vesa buc tut ses praus, perquei ch'el ha schi biars. Perquei eis el scuius sin tut quels che san mirar sin ses praus. El vesa buc siu agen possess. Perquei less el saver tgei ch'el stoppi far per posseder siu possess. Igl um dalla cassacca verda cusseglia ad el da sminuir ses beins, lu savess el era veser siu possess. Ni ch'el savessi far ina seiv che vegni adina pli aulta, entuorn siu possess. Mo zacu possi era il sulegl e la plievgia buc pli tier ses praus. Il pur ei d'accord e lai far quella seiv. Uss vesan tuts con ch'el posseda, els san denton buc tgei ch'el posseda. In gi vegn la fumeglia e gi ch'il prau piteschi dalla umbriva. Lu annunzia il proxim fumegl che las auas cuorien buc pli giu. Ils praus vegnien palius. Ed aua frestga detti uss era buc pli. Ils animals piteschien pervia dall'aria. Ed ei entscheivi a vegnir stgir il gi. Il davos ei il pur sez sestenschius amiez il desiert che sudeva mo ad el. La tscheina era a fin. Uss levan tuts saver, tgei ch'ils consorts ed il scolast san dil niev. Mo els han buc saviu dar bia informaziuns.
MesPledaris
Co funcziuna il pledari?
Sch'ins vul tschertgar in pled datti differentas pussaivladads da far quai. Ins sa endatar la finiziun dal pled rumantsch, sco era mo la part interna dal pled. Uschia èsi fitg simpel da tschertgar chavazzins.
Il saltar dils morts
Tgi?
Il signur culla cavalera ch'ei novs egl asil Il scolast ch'ei era in habitont digl asil Il consort e la consorta ch' ein vid meisa cul niev signur Ils auters habitonts ch'ein fetg mirveglius, tgei che pertucca il niev signur Ella praula dil signur: In pur reh che piarda alla fin tut pervia da sia ranveria Igl um dalla cassacca verda che cugliuna il pur Ils fumegls che vegnan in suenter l'auter tier il pur e racloman
Tgi cun tgi?
Il signur sesa vid ina meisa cul consort, la consorta ed il scolast, ils ulteriurs habitonts sesan vid tschellas meisas ed emprovan d’intervegnir zatgei dil niev conhabitont. Els han en quei cass tuts la medema finamira. Il niev raquenta ina historia dil pur reh, da sia fumeglia e digl um dalla cassacca verda.
Nua?
Quei capetel ha liug en in asil da vegls.
Cura?
Il temps ei buc definaus. Igl ei in entir gi che vegn descrets el capetel.
Co?
Igl autur lai naven bia, ei vegn discurriu en largias.
Lungatg?
Era cheu ha igl autur buc encuretg plaids nunenconuschents ni pli grevs. Las construcziuns ein buc fetg liungas, denton era buc fetg cuortas. Ei dat fetg bia dialogs e cunquei era discuors direct. Ei dat denton era discuors indirect. Il lungatg ei sco quel da mintga gi.
Analisa pli detagliada: Tgei dat en egl?
Igl autur less buc dar informaziuns exactas. El numna negins nums, loghens e datums. Enstagl da menziunar quels nums fa el semplamein puncts. Ils nums ch'el numna p.ex il liug da derivonza digl um culla cavallera „Negliu e da Pertut". In auter autur dess in num da fantasia a tut quels loghens ni nums da persunas. La histora ch'il signur culla cavalera raquenta ei baghegiada en en quella ch'igl autur raquenta. Quella historia duess mussar zatgei als carstgauns. Igl autur ha era puspei scret cheu denter las lingias, quei ch'ei tipic per el. La historia interna ch'il niev habitont digl asil per glieud veglia raquenta, muossa in pur che less tut mo per el, in ranver, ils auters astgan mo mirar con bia ch'el posseda, el parta denton nuot cun els. E la fin piarda il pur tut, schizun sia veta, perquei ch'el era in ranver. La glieud ei fetg mirvegliusa e less saver tut dil niev. Quei ei era tipic per la societad dad ozilgi.
Cuorta biografia actuala digl autur
Ursicin Gion Gieli Derungs nescha ils 5 da schaner 1935 a Vella. Suenter la scola claustrala a Mustér studegia el filosofia, teologia e romontsch a Rom, Tübingen, Turitg e Friburg e siara giu quei studi cun in licenziat e doctorat. El ei nov onns scolast gimnasial a Mustér e lu aunc tschun onns professer per teologia fundamentala e dogmatica all'universitad a Roma. Suenter eis el puspei scolast gimnasial, denton a Milaun. Gia duront ch'el studegiava all'universitad eis el entraus ella claustra da Mustér sco pader benedictin, mo quei plascheva buc ad el ed el ha lu schau annullar sia empermischun. Derungs ha era in num sco redactur dalla „Litteratura" e sco translatur. El ha survegniu in pèr distincziuns, p.ex. igl emprem premi ad ina concurrenza da teater dalla Lia Rumantsch, in'incumbensa da lavur da Pro Helvetia, in premi da litteratura dalla fundaziun Schiller eav.
Bibliografia cumpletta digl autur
Dramatica: -  Siemi de mesastad (1985) -  Monas e minas (1996) -  Illusiuns quotidianas (2000) -  Passiun (2003)
Plinavon ha el aunc translatau texts.
Auditiv da Ursicin G.G. Derungs
-  http://www.rtr.ch/rtr/index.html?siteSect=19995&type=radio&ne_id=8825624
Indicaziun dallas fontaunas:
-  http://www.rtr.ch/xobix_media/images/rtr/2008/rtrimg20080306_8822329_2.jpg -  http://www.rtr.ch/rtr/dossier/auturs/index/Derungs_Ursicin_G_G.html?siteSect=20405&sid=8796949&cKey=1222346588000 -  https://web.archive.org/web/20160303195841/http://www.bibliomedia.ch/de/autoren/Derungs_Ursicin_G_G_/779.html
Dübendorf
Dübendorf n'è betg pli in vitg, ma la quart gronda citad dal chantun Turitg.
Campione d'Italia
150px|right|thumb|Vopna da Campione d'Italia Campione d'Italia è ina citad exclava da l'Italia. Il lieu sa chatta a la riva dal Lai da Lugano.
Rico Tambornino
Rico Tamborino ei in scriptur romontsch. El ei naschius ils 29-5-1950 a Trun nua ch'el ei era carschius si. El ha fatg il seminari a da scolasts a Cuera e silsuenter ha el aunc fatg il diplom da pedagog curativ. Oz lavura el sco scolast primar a Cuera. El ha gia gudignau la concurenza da scriver Plema d'aur. Rico Tambornino e sia dunna han giu dus affons. In fegl ed ina feglia. Siu fegl Andrea Rico ei sa disgraziaus mortalmain cun mo 20 onns.
Gian Bundi
Gian Bundi (* ils 26 d’october 1872 a Berlin; † ils 26 da december 1936 a Berna) è stà in rimnader ed editur da paraulas, schurnalist e criticist da musica svizzer.
Vita
Gian Bundi è naschì ils 26 d’october 1872 a Berlin sco segund uffant da Catharina Bundi nata Giovanoli e da Christian Georg Bundi. Cun sia sora Nina ch’è quatter onns pli veglia, ha el passentà là si’uffanza. L’onn 1879 ha Christian Georg Bundi pudì cumprar la pasternaria ed il café che la famiglia Jenny da Bever possedeva a Stettin (oz: Szczecin en Pologna) e la famiglia Bundi ha fatg midada da Berlin a Stettin. Grazia a sia derivanza è Gian Bundi creschì si cun duas linguas. A chasa discurrivan ils Bundis puter; sin via, en scola e natiralmain cun la clientella tudestg.
Suenter avair terminà ses lungs studis è Gian Bundi l’emprim ì a Cuira per far ses emprims pass sco schurnalist tar il Freier Rätier. Ma già l’onn 1901 ha el puspè bandunà Cuira ed il Grischun, suandond il clom dal schefredactur dal Bund da Berna, Michael Bühler. Artitgels pli gronds e pli pitschens ch’èn cumparids regularmain a partir dals 16 da december 1900 en l’uschenumnà Sonntagsblatt, l’agiunta belletristic-litterara dal Bund, cumprovan che Bühler n’ha betg convocà ina persuna nunenconuschenta tar sai en la redacziun a Berna. Trais decennis a la lunga, numnadamain ils emprims trais decennis dal 20avel tschientaner, ha Gian Bundi furmà cun Michael Bühler e cun Georg Luck quel trio grischun tar il Bund che ha influenzà decisivamain e persistentamain la scena da cultura bernaisa. Tuts trais Grischuns avevan ina grond’amur per la cultura. Tar Gian Bundi è quai pli tard schizunt daventà sia professiun. L’onn 1919, suenter ch’il Bernischer Orchesterverein è vegnì organisà da nov, èsi stà necessari d’engaschar in secretari permanent ed ins ha clamà Gian Bundi – oramai in criticist da musica renumà a Berna – sin questa posiziun. Uschia ha Gian Bundi chalà l’onn 1919 sco redactur responsabel dal Bund. Fin a sia mort è el però restà collavuratur liber da la redacziun litterara. Dad ussa envi ha el dentant scrit mo pli recensiuns e criticas da teater e da musica ch’avevan ina grond’impurtanza.
Schebain che Gian Bundi ha studegià filologia e giurisprudenza, ha el lavurà en emprima lingia sco criticist da musica e sco secretari dal Bernischer Orchesterverein. Sia vita mussa en sasez ch’el è s’interessà oravant tut per la musica, en spezial per la musica classica, dentant er per la musica populara. Quest fatg permetta la supposiziun che Gian Bundi fiss atgnamain gugent stà musicist, ch’el n’ha dentant – per in motiv nunenconuschent – betg gughegià da pratitgar questa professiun, saja quai pervia da ponderaziuns finanzialas, saja quai ch’el è stà da l’avis che ses duns musicals na sajan betg buns avunda per far ina carriera sco pianist. Ch’el sto esser stà in pianist fitg bun cumprovan in pèr renviaments, tranter auter quel dal scienzià da musica Edgar Refardt en ses necrolog per Gian Bundi:
In auter renviament è il fatg che Gian Bundi ha dà mintgatant – ensemen cun la sopranista Erika Hellmüller (1891–1982) – concerts a l’ester, en citads da la Germania, da l’Ollanda, da la Belgia e d’auters pajais da l’Europa, davant in auditori da Svizras e da Svizzers a l’ester. Ed i n’ha mai dà ina sairada da chanzuns senza ch’i fissan vegnidas intunadas er in pèr chanzuns rumantschas. Quellas na dastgavian simplamain betg mancar.
Il prim da fanadur 1920 è morta sia mamma, bundant in onn pli tard, numnadamain ils 21 da fanadur 1921, er ses bab. Suenter la mort da ses geniturs ha Gian Bundi maridà Bernhardine Rollier da Nods (BE). Lur nozzas han gì lieu ils 17 da matg 1922 a Berna. Displaschaivlamain n’han els betg survegnì uffants. En pli ha ina malsogna dal cor ch’è daventada adina pli acuta cun l’ir dals onns sfurzà Gian Bundi da restar adina pli savens en letg. Durant quest temp fin a sia mort la notg dals 26 als 27 da december 1936 è el vegnì tgirà da sia dunna ed er da sia cusrina Augusta Hartmann-Cavegn (1877–1953) ch’è vegnida aposta per quai da l’Engiadina a Berna. Cun sia cusrina Augusta aveva el ina relaziun fitg stretga e buna. Sco matta è ella schizunt vegnida ina giada a Stettin en visita. Pervia da ses chavels stgirs è ella però vegnida confruntada là cun in antisemitissem che sa manifestava gia da quel temp en la Germania dal Nord. Questa ostilitad envers persunas cun chavels stgirs l’ha occupà per vita duranta. Ses figl, Theodor Hartmann, pli tard architect a Cuira, è stà il figliol da Gian Bundi.
En l’annunzia da mort pon ins leger che la sora da Gian Bundi, Nina Bundi, è stada internada da quellas uras en la clinica Waldhaus a Cuira, perquai ch’ella pativa d’ina depressiun. Quest fatg è cun gronda probabilitad stà il motiv principal daco che Gian Bundi ha stuì vender sia chasa paterna a Bever. Sco che quai era usit en circuls pli bainstants da quel temp, n’avevan ils Bundis probablamain nagin’assicuranza da malsauns. Cun ils daners ha el finanzià la dimora da sia sora en il Waldhaus. La vendita da la chasa paterna a Bever l’ha tutgà fitg. In da ses giavischs ils pli profunds era numnadamain quel da passentar la saira da sia vita en Engiadina e da pudair pussar ina giada en terra paterna engiadinaisa.
Las collecziuns da paraulas
Probablamain ils onns 90 dal 19avel tschientaner ha Gian Bundi rimnà 17 paraulas ed ina legenda ch’èn vegnidas raquintadas per part a Bever en la chasa da si’onda Anna Cavegn-Giovanoli (1842–1923), la sora schumellina da sia mamma. Questas paraulas e questa legenda ha el alura publitgà en puter en las Annalas da la Societad Retorumantscha dals onns 1901, 1902, 1904 e 1906 (toms 15, 16, 18 e 20). Ina selecziun da questas paraulas, numnadamain 7 – e mo paraulas da Nann’Engel – ha el alura publitgà tant en tudestg sco Engadiner Märchen sco er en puter sco Parevlas engiadinaisas. Quests toms ch’èn vegnids stampads da l’‹Institut Polygraphic SA› a Turitg na portan nagin onn. Els èn probablamain vegnids stampads l’onn 1900 u 1901. Las illustraziuns da questas ediziuns èn vegnidas fatgas da l’artist bregagliot Giovanni Giacometti (1868–1933). La versiun tudestga da quest’ediziun, vul dir las Engadiner Märchen, ha cumpiglià dus toms (tom 1 cun 4 e tom 2 cun 3 paraulas), la versiun rumantscha alura mo pli in tom cun 4 paraulas.
La collavuraziun da Gian Bundi cun Giovanni Giacometti che ha fatg las illustraziuns per las Engadiner Märchen/Parevlas engiadinaisas è cun gronda probabilitad vegnida iniziada da Josef Viktor Widmann. Lez era er criticist da litteratura e d’art tar il Bund, pia in collega da Gian Bundi. Widmann ha enconuschì persunalmain Ferdinand Hodler, ed en l’atelier da Hodler ad Oschwand èn Gian Bundi e Giovanni Giacometti sa scuntrads per l’emprima giada. Per Gian Bundi è quest contact cun Giacometti segir stà d’ina gronda valur, perquai che Giacometti era probablamain il meglier illustratur e graficher da ses temp. Sco Bregagliot enconuscheva el er bain la cuntrada da las paraulas, numnadamain l’Engiadin’Ota. Widmann da sia vart ha fatg l’onn 1901 ina recensiun da las Engadiner Märchen ch’èn stadas il fritg da la collavuraziun Bundi – Giacometti. Malgrà las illustraziuns d’in dals gronds artists grischuns n’han las Engadiner Märchen e las Parevlas engiadinaisas probablamain betg gì il success commerzial giavischà. Quai po vegnir concludì dal fatg che l’ediziun en tudestg ha cumpiglià – sco gia menziunà – dus toms (tom 1 cun 4 e tom 2 cun 3 paraulas), entant che l’ediziun en rumantsch ha mo in tom, numnadamain tom 1 cun 4 paraulas. Tom 2 n’è gnanc pli vegnì stampà en rumantsch. In tom custava 4.50 francs, da quel temp (enturn l’onn 1901) magari in bel pretsch.
Librets
Ultra dals librets ch’el ha translatà ha Gian Bundi er scrit agens librets che sa basan per part sin ‹sias› paraulas engiadinaisas, uschia per exempel Die schöne Bellinda (1916), musica: Hans Huber; Der gläserne Berg (1916/17), musica: Hans Huber, nunfinì (cf. la paraula La signuria dal munt da vaider); Tredeschin (versiun 1 l’onn 1919, versiun 2 l’onn 1937, musica: Karl Heinrich David, versiun 3 l’onn 2004, musica: Gion Antoni Derungs); Blaubart, nova redacziun dal text (1920), musica: Jacques Offenbach. Die schöne Bellinda e Blaubart èn vegnidas represchentadas da l’onn 1916 fin l’onn 1920 a Berna, a Basilea ed a Turitg cun in success plitgunsch modest. La tematica da Blaubart è la medema sco quella da la paraula L’homin sulvedi, numnadamain in um che na vegn betg a frida cun las varts negativas da sia persunalitad. E sche la dunna da sia vart scuvra ses secret, sto el la mazzar.
Autras publicaziuns
La glista da las ovras mussa che Gian Bundi n’è betg mo s’interessà per paraulas e per lur raquintadras e raquintaders, mabain er per fatgs da l’istorgia da la Svizra e da l’istorgia locala. Bleras da sias contribuziuns tractan temas che han da far cun il Grischun ed en spezial cun l’Engiadin’Ota. E bleras da sias publicaziuns istoricas, quai ans tradeschan ils organs en ils quals ellas èn cumparidas, ha el scrit per in public da peritas e da perits. Grazia al fatg ch’el ha savì rumantsch n’è Gian Bundi betg mo stà activ sco translatur, el ha er preparà (u gidà a preparar) en in tschert senn la via per la renconuschientscha da la lingua e da la cultura rumantscha sin livel naziunal. Cun sias ovras e cun sias publicaziuns ha el bittà ina glisch sin il rumantsch e l’ha rendì uschia pli enconuschent ad in public pli vast da la Bassa. Cun la votaziun dal pievel dals 20 da favrer 1938 è il rumantsch alura vegnì renconuschì sco quarta lingua naziunala. Grazia a quest fatg ha la Svizra er fatg frunt a las tentativas irredentisticas da vulair ‹manar enavos› la Rumantschia en il ravugl dal talian. Il linguist Garobbio aveva per exempel gia stgaffì nums talians per las vischnancas dal Grischun (vesair en quest connex M. Metalaga, E. Vialardi: Vocabolario engadinese-italiano, Milaun 1943, spezialmain l’introducziun da Garobbio). Per la Svizra avevi pia num d’impedir che las Rumantschas ed ils Rumantschs pudessan vegnir surmanads da las tentaziuns carmalantas da l’Italia e pudessan volver il dies a la Svizra. Cun ses engaschament per il rumantsch ha Gian Bundi contribuì sia part ch’il rumantsch ha survegnì il status d’ina lingua naziunala l’onn 1938. El sez n’ha dentant betg pli pudì giudair ils fritgs da sia lavur perquai ch’el è mort l’onn 1936.
Detgas da Siat
La giuvna dil Grep Casti
Sil Grep Casti, nua ch`ins vesa aunc oz in rudi el pastg, vegnevan ils habitons ensemen per saltar. Aschia era ei era ina sera cura ch`ina bellezia giuvna ei vegnida tier la glieud. La giuvnetta ha dumandau tgi che lessi liberar ella. Immediat ha in giuven detg ch`el lessi liberar ella. La giuvnetta ha declarau ad el ch`el stoppi star l`entira notg en quei rudi ed el astgi entochen l`autra damaun cura ch`ella vegni buca vegnir ora da quel. Sch`el setegni bu vid quei vegn sia famiglia a haver discletg ed ella seigi per adina pigliada. Il giuven ha fatg sco la giuvna ha detg ed ei staus tut persuls en quei rudi. La notg ha el giu gronda tema perquei ch`el udeva curiosas ramurs. El ei denton staus curaschus e buca ius ora dil rudi. La damaun cura ch`ei ha tuccau da dis ha el tertgau ch`el hagi fatg quei che la giuvnetta vevi detg ed ei vegnius ord il rudi. Cheu ei lezza vegnida a bargend tiel giuven e ha detg ch`el hagi ussa fatg tut empaglia. Sia famiglia vegni ussa a haver discletg ed ella stoppi per adina star leu. Sch`ins va aunc oz si tiel rudi vesans ins magari la giuvna vid saltar el rudi.
La caplutta da Sogn Ambrosi
Igl onn 1617 han ils purs da Siat scargau las vaccas. Cura che las vaccas ein passadas sper Tuf (sissum il vitg da Siat) ein tuttas dadas giun plaun e mortas. Ils purs da Siat han sin quei buca saviu tgei pigliar a mauns. Suenter liungas discussiuns han els decidiu ch`els lessien baghegiar en quei liug nua che las vaccas ein mortas, ina caplutta. Quella caplutta ei dedicada a Sogn Ambrosi ed ei oz aunc la caplutta da morts a Siat.
FIH
La Federaziun internaziunala da Hockey sin terren (FIH - Fédération Internationale de Hockey sur Gazon) è ina organisaziun internaziunal che coordinescha las federaziuns da hockey sin terren da l'entir mund. La sedia da la federaziun sa chatta a Losanna. La FIH organisescha differentas arranschaments da hockey sin terren, sco per exempel ils campiunadis mundials da hockey sin terren dals umens sco era da las dunnas. Il president actual da la FIH è il ollandis Els van Breda Vriesman.
Dietrich Bonhoeffer
Dietrich Bonhoeffer (* 4 da favrer 1906 a Breslau; † 9 d'avrigl 1945 i'l champ da concentraziun a Flossenbürg) d'eira ün teolog luteraun ed ün martir da la cretta cristiauna suot l'ideologia naziunelsocialista dal uschedit Terz Reich in Germania.
Traunter 1933 e 1945 gniva Bonhoeffer considero scu ün commember prominent e profilo da la Baselgia confessaunta. A's vezzaiva a Bonhoeffer eir per ün da quels chi pruvaivan activamaing d'organiser resistaunza cunter il naziunelsocialissem.
Vita
Al principi dals ans trenta d'eira Bonhoeffer assistent scientific a la faculted teologica a Berlin e spordschaiva seminaris e prelecziuns.
Daspö avrigl 1933 s'exprimaiva Bonhoeffer in möd cler cunter las acziuns anti-güdevas dal stadi naziunelsocialist. Infra la baselgia s'ingaschaiva'l cunter ils cristiauns tudas-chs e concretamaing cunter il paragraf d'ariaun, tenor il quêl güdevs battagios nu pudaivan rester commembers da la baselgia evangelica e gnivan exclus, eir ravarendas in uffici. Dal 1935 giaiva'l a la testa dal seminari da predgia da la baselgia confessiunanta a Finsterwalde al nordost da Berlin e mnaiva quist'instituziun in illegalted fin 1940. Cur cha las sumbrivas da la guerra s'augmantaivan viepü, pigliaiva'l part a la resistaunza intuorn il cunter-admiral Wilhelm Franz Canaris. 1943 gniva'l miss in fermaunza zieva ch'el avaiva già il scumand da discuorrer publicamaing e da publicher. Immediatamaing aunz cha la guerra glivraiva, gniva Bonhoeffer executo sün cumand persunel d'Adolf Hitler.
Bergdietikon
Bergdietikon è ina vischnanca politica svizra en il chantun Argovia. Ella è situada en il district Baden.
Sgrafit
Il num sgrafit u sgraffito deriva dal verb talian sgraffiare o graffiare, rumantsch sgrattar. I sa tracta d’ina tecnica da decoraziun per elavurar surfatschas d’ina paraid. Suenter dar si ina emprima stresa vegnan puspè sgrattadas davent tschertas parts uschè ch’ins vesa la stresa sutvart. Il cuntrast da las dus colurs da questas duas stresas creescha in purtret. La tecnica vegniva duvrada spezialmain in Italia ed in Boemia en il 16avel tschientaner. Questa tecnica vegn dentant applitgada er anc oz. Il sgrafit tutga tar las tecnicas stuc. Sper quest diever dal pled vegnan er numnadas sgraffito diversas tecnicas da sgrattar tar autras proceduras da colurar (p. ex. tar aquarels).
Derasaziun
Per blers decennis aveva la tecnica dal sgrafit giugà ina gronda rolla en Italia. En il 16avel tschientaner è ella vegnida purtada da mastergnants da la renaschientscha en Germania ed en Austria. Ils mastergnants da quels pajais han emprendì la tecnica cun grond inschign. La tecnica è er vegnida duvrada en Turinga, Saxonia, Vierlanden, Austria ed en Transilvania. Ella è dentant surtut stada derasada en Baviera, p. ex. en l’avantcurt dal chastè «Neuburg an der Donau». En il chantun Grischun, spezialmain en Engiadina ed en las vals dal sid, è il sgrafit in element fitg frequent sin edifizis istorics dentant er sin edifizis moderns. La tecnica vala sco part da la cultura da bajegiar dal Grischun.
Camuns
Camuns era in'anteriura vischnaunca politica svizra dil cantun Grischun. Ella appertegnava al circul Lumnezia dil district Surselva.
Historia
La historia da Camuns ei identica cun quella dall'entira vallada. Il vitg fageva part dalla pleiv Sogn Vintschegn/Vella ed ei ditg staus en possess dils signurs da Belmont che havevan lur residenza a Flem. 1371, suenter la mort dil davos signur da Belmont, han ils conts da Sax-Mesauc priu en possess il territori.